2012R1020 — SL — 03.12.2013 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

IZVEDBENA UREDBA KOMISIJE (EU) št. 1020/2012

z dne 6. novembra 2012

o sprejetju načrta za dodeljevanje sredstev državam članicam za dobavo hrane iz intervencijskih zalog v korist najbolj ogroženih oseb v Evropski uniji za proračunsko leto 2013 in o odstopanju od nekaterih določb Uredbe (EU) št. 807/2010







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) ( 1 ) ter zlasti člena 43(f) in (g) v povezavi s členom 4 Uredbe, ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro ( 2 ) in zlasti člena 3(2) Uredbe, ob upoštevanju naslednjega: (1) S členom 27 Uredbe (ES) št. 1234/2007, kakor je bila spremenjena z Uredbo (EU) št. 121/2012 Evropskega parlamenta in Sveta ( 3 ), je bil vzpostavljen program, na podlagi katerega se prehrambni proizvodi lahko razdelijo najbolj ogroženim osebam v Uniji. V ta namen se lahko proizvodi zagotovijo iz intervencijskih zalog oziroma če intervencijske zaloge, primerne za program za razdeljevanje hrane, ne zadostujejo, se lahko prehrambni proizvodi kupijo na trgu. (2) Za leto 2013 je zadevni program vključen na seznam ukrepov iz Uredbe Sveta (ES) št. 1290/2005 z dne 21. junija 2005 o financiranju skupne kmetijske politike ( 4 ), na katerem so navedeni ukrepi, ki so upravičeni do financiranja iz Evropskega kmetijskega jamstvenega sklada (EKJS), pri čemer letni prag znaša 500 milijonov EUR. (3) V skladu s členom 27(3) Uredbe (ES) št. 1234/2007 mora Komisija sprejeti letni načrt. (4) V skladu s členom 2 Uredbe Komisije (EU) št. 807/2010 z dne 14. septembra 2010 o podrobnih pravilih za dobavo hrane iz intervencijskih zalog v korist najbolj ogroženih oseb v Uniji ( 5 ) mora navedeni načrt za vsako državo članico, ki ukrep uporablja, zlasti določiti maksimalna finančna sredstva, ki so na razpolago za izvajanje njenega dela načrta, in količino vsake vrste proizvoda, ki se umakne iz zalog v lasti intervencijskih agencij. (5) Države članice, ki želijo sodelovati pri načrtu razdeljevanja za proračunsko leto 2013, so Komisiji sporočile podatke, zahtevane v skladu s členom 1 Uredbe (EU) št. 807/2010. (6) Za razdelitev sredstev je treba upoštevati najboljše ocene števila najbolj ogroženih oseb v zadevnih državah članicah in koliko sredstev, dodeljenim tem osebam, so države članice porabile v preteklih letih. (7) Člen 8(1) Uredbe (EU) št. 807/2010 določa, da se proizvodi, ki niso na voljo v intervencijskih zalogah države članice, v kateri so ti proizvodi potrebni za izvedbo letnega načrta razdeljevanja, premestijo med državami članicami. Premestitve znotraj Unije, potrebne za izvedbo navedenega načrta za proračunsko leto 2013, je zato treba odobriti v skladu s pogoji iz člena 8 Uredbe (EU) št. 807/2010. (8) Za uveljavitev letnega proračunskega praga je treba, po potrebi, stroške premestitve znotraj Unije vključiti v celotno finančno dodelitev, ki je na voljo vsaki državi članici za izvajanje načrta razdeljevanja za leto 2013. Poleg tega je treba prilagoditi roke, določene v členu 3(3) in členu 9 Uredbe (EU) št. 807/2010 glede zaključitve plačilnih postopkov za proizvode, sproščene na trg, zahtevkov za plačila in izvršitev plačil s strani pristojnih organov, da se zagotovi, da so sredstva, ki so bila dodeljena v okviru načrta razdeljevanja za leto 2013, do podpore Unije upravičena samo, če se navedena plačila opravijo v proračunskem letu 2013. (9) Člen 3(1) Uredbe (EU) št. 807/2010 določa, da se izvajanje načrta zaključi 31. decembra. Da bi države članice lahko v celoti izkoristile to obdobje izvajanja ter hkrati spoštovale plačilne roke, je treba dopustiti možnost odobritve predplačil za prevoz proizvodov v skladišča dobrodelnih organizacij ter za stroške prevoza, upravne stroške in stroške skladiščenja, ki pri tem nastanejo dobrodelnim organizacijam, zadolženim za razdeljevanje proizvodov. Da bi se lahko letni načrt učinkovito in uspešno izvajal, je treba v ustrezno utemeljenih primerih isto možnost dopustiti tudi za dobavo proizvodov. Iz istega razloga je treba omejiti uporabo predplačil. Poleg tega je treba določiti, kako in kdaj je potrebna varščina. (10) Zaradi neprofitnega značaja imenovanih organizacij iz člena 27(1) Uredbe (ES) št. 1234/2007 je treba pristojne organe držav članic pooblastiti, da dovolijo alternativne jamstvene instrumente, če te organizacije prejmejo predplačilo za upravne stroške, stroške prevoza in skladiščenja. (11) Za namene računovodstva je treba od držav članic zahtevati, da Komisiji sporočijo nekatere podatke o predplačilih. (12) Zaradi trenutnega stanja na trgu žit, ki ga zaznamujejo visoke tržne cene, je za zagotovitev finančnih interesov Unije primerno povišati varščino, ki jo položi izvajalec, ki prevzame posle dobave žit, kot je določeno v členu 4(3) in členu 8(4) Uredbe (EU) št. 807/2010. (13) Za izvedbo letnega načrta razdeljevanja mora biti datum uveljavitve v smislu člena 3 Uredbe (ES) št. 2799/98 dan, ko se začne proračunsko leto za upravljanje zalog v javnem skladiščenju. (14) V skladu s členom 2(2) Uredbe (EU) št. 807/2010 se je Komisija pri sestavljanju letnega načrta razdeljevanja posvetovala z glavnimi organizacijami, ki poznajo težave najbolj ogroženih oseb v Uniji. (15) Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov – ob upoštevanju naslednjega: SPREJELA NASLEDNJO UREDBO:







Člen 1

Za proračunsko leto 2013 se živila najbolj ogroženim osebam v Uniji na podlagi člena 27 Uredbe (ES) št. 1234/2007 razdelijo v skladu z letnim načrtom razdeljevanja iz Priloge I k tej uredbi.

Države članice lahko finančna sredstva, ki so na voljo za izvajanje načrta za leto 2013, uporabijo v okviru omejitev iz točke (a) Priloge I.

Količine za posamezne vrste proizvodov, ki se umaknejo iz intervencijskih zalog, so določene v točki (b) Priloge I.

Okvirne dodelitve državam članicam za nakup prehrambnih proizvodov na trgu Unije so določene v točki (c) Priloge I.

▼M1

Člen 1a

Z odstopanjem od člena 3(1) Uredbe (EU) št. 807/2010 se obdobje izvajanja letnega načrta razdeljevanja za leto 2013 zaključi 28. februarja 2014.

▼B

Člen 2

Premestitev proizvodov iz Priloge II k tej uredbi znotraj Unije se odobri v skladu s pogoji iz člena 8 Uredbe (EU) št. 807/2010. Okvirne dodelitve državam članicam za povračilo stroškov premestitev znotraj Unije, kot se zahtevajo na podlagi letnega načrta razdeljevanja iz člena 1 te uredbe, so določene v točki (d) Priloge I.

Člen 3

Z odstopanjem od člena 3(3) Uredbe (EU) št. 807/2010 se za načrt razdeljevanja za leto 2013 postopki plačila za proizvode, ki jih dobavi izvajalec, za proizvode, ki jih je treba zbrati na trgu ob uporabi člena 2(3)(a)(iii) in (iv) Uredbe (EU) št. 807/2010, izvršijo pred 15. oktobrom 2013.

Člen 4

▼M1

Z odstopanjem od člena 9 Uredbe (EU) št. 807/2010 se za načrt razdeljevanja za leto 2013 zahtevki za plačila vložijo pri pristojnih organih posameznih držav članic do 15. oktobra 2013.

▼B

Izdatki v okviru omejitve iz točke (a) Priloge I so do financiranja Unije upravičeni samo, če jih je država članica upravičencu plačala najkasneje do 15. oktobra 2013.

Člen 5

1. Za izvajanje letnega načrta razdeljevanja iz člena 1 te uredbe lahko izvajalci, izbrani v skladu s členom 4(4) in (6) Uredbe (EU) št. 807/2010, in imenovane organizacije iz člena 27(1) Uredbe (ES) št. 1234/2007 pristojnim organom zadevne države članice predložijo zahtevek za predplačilo stroškov prevoza proizvodov v skladišča imenovanih organizacij iz točke (a) drugega pododstavka člena 27(7) Uredbe (ES) št. 1234/2007 ter upravnih stroškov in stroškov prevoza in skladiščenja iz točke (b) drugega pododstavka tega člena. V ustrezno utemeljenih primerih lahko država članica izvajalcem, izbranim v skladu s členom 4(4) Uredbe (EU) št. 807/2010, izplača predplačilo stroškov dobave proizvodov, če so ti zadevni državi članici dokazali, da so pred 15. oktobrom 2013:

(a) sprejeli pravno zavezujoče obveznosti za opravljanje dejavnosti; in

▼M1

(b) sprejeli vse ukrepe, da bi zagotovili, da se izvajanje zaključi najpozneje 28. februarja 2014.

▼B

2. Pristojni organ lahko odobri predplačilo do 100 % zneska iz zahtevka, če se zagotovi varščina v višini 110 % predplačila iz odstavka 1. Pri izvajalcih, izbranih v skladu s členom 4(4) Uredbe (EU) št. 807/2010, se varščina iz tega člena šteje za zadostno za namene tega člena.

3. Za namene odstavka 2 se uporablja Izvedbena uredba Komisije (EU) št. 282/2012 ( 6 ).

4. Pri imenovanih organizacijah iz odstavka 1 lahko plačilna agencija sprejme pisno jamstvo javnega organa, ki je v skladu z določbami, ki se uporabljajo v državah članicah, in je enako odstotku iz odstavka 2, če se javni organ obveže, da bo v primeru neupravičenosti organizacije do predplačila izplačal znesek, krit z jamstvom. Države članice lahko zagotovijo instrument z enakim učinkom, ki je v skladu z določbami, ki se uporabljajo v državah članicah, če v primeru neupravičenosti prejemnika do predplačila zagotovijo vračilo odobrenega predplačila.

5. Skupni znesek predplačil, odobrenih v skladu z odstavkom 2, ne sme preseči 75 % skupnega zneska, ki je v skladu s točko (a) Priloge I dan na razpolago vsaki državi članici.

▼M1

5a. Izvajalci, izbrani v skladu s členom 4(4) in (6) Uredbe (EU) št. 807/2010 ter imenovane organizacije iz člena 27(1) Uredbe (ES) št. 1234/2007 pristojnemu organu države članice, ki je dodelil predplačilo, predložijo naslednje informacije:

(a) izjave o stroških, ki po posameznih postavkah upravičujejo uporabo predplačil do 15. oktobra 2013, in

(b) potrdilo o stanju neuporabljenih predplačil po posameznih postavkah na dan 15. oktobra 2013.

Države članice določijo datum predložitve informacij iz prvega pododstavka, da se te lahko vključijo v obvestilo iz odstavka 6.

▼M1

6. Države članice Komisiji najpozneje do 1. februarja 2014 skupaj z informacijami iz člena 7(2) Uredbe Komisije (ES) št. 885/2006 ( 7 ) sporočijo skupni znesek predplačil, izplačanih do 15. oktobra 2013 v skladu z odstavkom 2 tega člena, ki še niso potrjena in se nanašajo na nezaključene dejavnosti.

▼B

Člen 6

Z odstopanjem od petega pododstavka člena 4(3) in prvega pododstavka člena 8(4) Uredbe (EU) št. 807/2010 izvajalec, ki prevzame posle dobave, položi za načrt razdeljevanja za leto 2013 varščino v višini 150 EUR na tono žita, preden se žita umaknejo iz intervencije.

Člen 7

Za izvedbo letnega načrta razdeljevanja iz člena 1 te uredbe je datum uveljavitve v smislu člena 3 Uredbe (ES) št. 2799/98 1. oktober 2012.

Člen 8

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

LETNI NAČRT RAZDELJEVANJA ZA PRORAČUNSKO LETO 2013

(a) Skupni zneski finančnih sredstev za posamezno državo članico:



(v EUR) Država članica Znesek Belgija 12 020 447 Bolgarija 19 093 054 Češka 183 869 Estonija 2 421 256 Irska 2 597 813 Grčija 22 017 677 Španija 85 618 342 Francija 71 367 188 Italija 98 269 856 Latvija 5 208 791 Litva 7 866 396 Luksemburg 171 704 Madžarska 13 951 019 Malta 548 475 Poljska 76 924 105 Portugalska 19 517 541 Romunija 55 880 716 Slovenija 2 588 445 Finska 3 753 305 Skupaj 500 000 000

(b) Količina posamezne vrste proizvoda, ki se vzame iz intervencijskih zalog Unije za razdeljevanje v posamezni državi članici v okviru omejitev iz točke (a) te priloge:



(v tonah) Država članica Žita Litva 8 832,782 Skupaj 8 832,782

(c) Okvirne dodelitve državam članicam za nakup prehrambnih proizvodov na trgu Unije v okviru omejitev iz točke (a) te priloge:



(v EUR) Država članica Znesek Belgija 11 286 805 Bolgarija 17 927 750 Češka 172 647 Estonija 2 273 480 Irska 2 439 261 Grčija 20 673 876 Španija 80 392 810 Francija 67 011 444 Italija 92 272 165 Latvija 4 890 884 Litva 6 209 748 Luksemburg 161 224 Madžarska 13 099 548 Malta 515 000 Poljska 72 229 206 Portugalska 18 326 330 Romunija 52 470 156 Slovenija 2 430 465 Finska 3 524 230 Skupaj 468 307 029

(d) Okvirne dodelitve državam članicam za povrnitev stroškov premestitev znotraj Unije v okviru omejitev iz točke (a) te priloge:



(v EUR) Država članica Znesek Litva 300 000 Skupaj 300 000









PRILOGA II

Premestitve žit znotraj Unije, odobrene v skladu z načrtom razdeljevanja za proračunsko leto 2013:







Količina (v tonah) Imetnik Prejemnik 8 832,782 SJV, Švedska Lietuvos žemės ūkio ir maisto produktų rinkos reguliavimo agentūra. Litva